*Fedőlap*

**Az előterjesztés közgyűlés elé kerül**

**Az előterjesztés tárgyalásának napja: 2015. december 17.**

**Javaslat a Legjobb Önkormányzati Gyakorlatok 2014-2015 pályázati kiírás „A települési és a helyi roma nemzetiségi önkormányzat együttműködése” címmel meghirdetett pályázaton elnyert támogatási összeg felhasználására**

**Előadó:** a gazdasági és területfejlesztési bizottságnak elnöke

 a pénzügyi bizottságnak elnöke

 az ügyrendi, igazgatási és jogi bizottságnak elnöke

**Előkészítő:** Téglás Zoltánvárosfejlesztési igazgató

 Somfainé Petőfalvi Anita pályázati koordinációs ügyintéző

**Meghívott:** Hosszú János – DMJV Roma Nemzetiségi Önkormányzat elnöke

 2400 Dunaújváros, Vasmű út 41. I. emelet

 e-mail: dcko38@gmail.com

**Véleményező bizottságok:**

pénzügyi bizottság 2015.12.08.

ügyrendi, igazgatási és jogi bizottság 2015.12.09.

gazdasági és területfejlesztési bizottság 2015.12.09.

**A napirendi pont rövid tartalma:**

Dunaújváros MJV Önkormányzata a DMJV Roma Nemzetiségi Önkormányzatának bevonásával indult a Települési Önkormányzatok Országos Szövetsége (TÖOSZ), az Európa Tanács Helyi és Regionális Demokrácia Szakértői Központja, a Magyar Faluszövetség, a Magyar Önkormányzatok Szövetsége, a Belügyminisztérium és az Emberi Erőforrások Minisztériuma együttműködésével meghirdetett „Legjobb Önkormányzati Gyakorlatok 2014-2015” pályázati kiírás „A települési és a helyi roma nemzetiségi önkormányzat együttműködése” pályázaton, melyen I. helyezést ért el. Az I. hely elnyerésével járó pénzjutalom 1.200.000,- Ft, mely vissza nem térítendő támogatásként átadásra kerül DMJV Roma Nemzetiségi Önkormányzatának.

Az előterjesztés a vissza nem térítendő támogatási összeg átadásának támogatására, valamint a kapcsolódó támogatási szerződés véleményezésére irányul.

**A napirendi pont előkészítőinek adatai:**

Osztály neve: Városfejlesztési Igazgatóság, Közbeszerzési és Pályázati Koordinációs Osztály

Ügyintéző neve: Somfainé Petőfalvi Anita

E-mail címe: somfaine@pmh.dunanet.hu

Telefonszáma: 06-25-544-345

Iktatószám: 11301-26/2015

Előkészítő aláírása: Somfainé Petőfalvi Anita s.k.

Igazgató / Osztályvezető aláírása: Téglás Zoltán s.k.

**A törvényességi ellenőrzésre vonatkozó adatok:**

Törvényességi ellenőrzést végző személy: Dr. Petánszki Lajos s.k.

Leadás dátuma: 2015.12.01.

Ellenőrzés dátuma: 2015.12.01.

Törvényességi észrevétel: Van / Nincs

Amennyiben van:

Az elfogadáshoz szükséges szavazati arány: egyszerű / minősített

**A tárgyalás módja:** **Zárt** / **Nyílt ülés**

Egyéb megjegyzések:

Dudás Pálné L. 2015.11.30.

**Javaslat**

**a Legjobb Önkormányzati Gyakorlatok 2014-2015 pályázati kiírás „A települési és a helyi roma nemzetiségi önkormányzat együttműködése” címmel meghirdetett pályázaton elnyert támogatási összeg felhasználására**

**Tisztelt Közgyűlés!**

Dunaújváros MJV Közgyűlése 161/2015. (IV.23.) határozatával (1. számú melléklet) hozzájárult, hogy **Dunaújváros MJV Önkormányzata a DMJV Roma Nemzetiségi Önkormányzatának bevonásával pályázatot nyújtson be a** Települési Önkormányzatok Országos Szövetsége (TÖOSZ), az Európa Tanács Helyi és Regionális Demokrácia Szakértői Központja, a Magyar Faluszövetség, a Magyar Önkormányzatok Szövetsége, a Belügyminisztérium és az Emberi Erőforrások Minisztériuma együttműködésével meghirdetett a „Legjobb Önkormányzati Gyakorlatok 2014-2015” pályázati kiírás **„A települési és a helyi roma nemzetiségi önkormányzat együttműködése” pályázati felhívásra.**

A pályázati útmutatóban foglaltak alapján a legjobb pályázatokat pénzjutalommal díjazzák.

A pályázatok elbíráslására 2015. november 5. napján került sor.

Dunaújváros MJV Önkormányzata és DMJV Roma Nemzetiségi Önkormányzat együttműködésével benyújtott pályázat **I. helyezést ért el** (2. számú melléklet), az ezzel járó pénzjutalom 1.200.000 Ft.

Tekintettel arra, hogy a pályázati anyag DMJV Roma Nemzetiségi Önkormányzata feladatait, tevékenységeit, céljait mutatja be, így a támogatási összeg 100 %-a, azaz 1.200.000 Ft **vissza nem térítendő támogatás**ként kerül kifizetésre DMJV Roma Nemzetiségi Önkormányzata részére, a 3. számú mellékletben szereplő **támogatási szerződés** alapján.

Az előterjesztés a vissza nem térítendő támogatási összeg átadásának támogatására, valamint a kapcsolódó támogatási szerződés véleményezésére irányul.

*A mellékelt támogatási szerződés az Ügyrendi, Igazgatási és Jogi Bizottság által elfogadott minta alapján készült.*

Az előterjesztést az ügyrendi, igazgatási és jogi bizottság, a pénzügyi bizottság, valamint a gazdasági és területfejlesztési bizottság tárgyalja.

**Bizottsági vélemények:**

A **pénzügyi bizottság** 2015.12.08-ai ülésén 7 igen szavazattal egyhangúlag támogatta a javaslatot.

Az **ügyrendi, igazgatási és jogi bizottság** 2015.12.09-ei ülésén 5 igen szavazattal egyhangúlag támogatta a javaslatot.

A **gazdasági és területfejlesztési bizottság** 2015.12.09-ei ülésén 5 igen szavazattal egyhangúlag támogatta a javaslatot.

Fentiek alapján az alábbi határozati javaslatot terjesztjük elfogadásra a Tisztelt Közgyűlés elé:

1. HATÁROZATI JAVASLAT

**Dunaújváros Megyei Jogú Város Közgyűlésének**

**…/2015 (XII.17.) határozata**

**a „Legjobb Önkormányzati Gyakorlatok 2014-2015” pályázati kiírás „A települési és a helyi roma nemzetiségi önkormányzat együttműködése” címmel meghirdetett pályázaton elnyert támogatási összeg felhasználásáról**

1. Dunaújváros Megyei Jogú Város Közgyűlése DMJV Roma Nemzetiségi Önkormányzat részére – a 161/2015. (IV.23.) határozatával jóváhagyott pályázaton elért I. helyezésért – egyszeri 1.200.000 Ft összegű támogatást nyújt.
2. Dunaújváros Megyei Jogú Város Közgyűlése az 1. pontban szereplő támogatásra Dunaújváros Megyei Jogú Város Önkormányzat 2015. évi költségvetéséről és végrehajtásának szabályairól szóló 2/2015. (II.20.) önkormányzati rendelet 3. számú melléklet B16 sor „egyéb működési célú támogatás bevételei” sorból az 5. számú melléklet terhére a „Nemzetiségi ügyek, egyéb kiadások” 20. alcímen nevesített előirányzaton fedezetet biztosít.
3. Dunaújváros Megyei Jogú Város Közgyűlése felkéri a polgármestert a határozat mellékletét képező vissza nem térítendő támogatás nyújtására vonatkozó „Támogatási szerződés” aláírására, a döntéssel összefüggő kötelezettségvállalás teljesítésére.

 Felelős:

 - a határozat közléséért és végrehajtásáért:

 a polgármester

 - a határozat végrehajtásában való közreműködésért:

 a városfejlesztési igazgató

 a költségvetési és pénzügyi osztály vezetője

Határidő: a határozat megküldésére: 2015. december 23.

  a szerződés megkötésére: 2015. december 30.

Dunaújváros, 2015. december 17.

|  |  |
| --- | --- |
|  **Tóth Kálmán s.k.****Ügyrendi, Igazgatási és Jogi Bizottság elnöke** |  **Hingyi László s.k.****Gazdasági és Területfejlesztési Bizottság elnöke** |
|  **Pintér Attila s.k.****Pénzügyi Bizottság elnöke** |